**नगरसभाले गरेका निर्णयहरु**

**पहिलो दिनको निर्णय**

**धरान उपमहानगरपालिका**

तेस्रो नगर सभा

 २०७५ आषाढ १०, दिउशो २:००

धरान उमहानगरपालिकाको तेस्रो नगर सभा नगर प्रमुख श्री तारा सुव्वाको अध्यक्षतामा माथि उल्लेखित नगर सभा सदस्यहरुको उपस्थितिमा वसि देहाय बमोजिमको निर्णयहरु गरियो ।

**निर्णय नं. १ : सभाको अध्यक्षता सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा १५ बमोजिम नगर प्रमुख र उपप्रमुखको अनुपस्थितिमा नगर सभा वैठकको अध्यक्षता गर्न तपसिल बमोजिमका सदस्य मनोनयन गरियो ।

**तपिसल**

1. श्री विकास कुमार वनेपाली, धरान ३
2. श्री लक्ष्मि लकान्द्रि, धरान १६
3. श्री सन्ध्या श्रेष्ठ, धरान २
4. श्री मन्जिल कसजु, धरान १४
5. श्री पद्मा सुव्वा, धरान १३

**निर्णय नं. २ : बजेट पेश सम्बन्धमा :**

उपमहानगरपालिकाको आर्थिक वर्ष २०७५/२०७६ को नीति, बजेट तथा कार्यक्रमको बक्तव्य नगर प्रमुखबाट आरम्भ भई उपप्रमुख श्री मञ्‍जु भण्डारी सुवेदीबाट विस्तृत रुपमा सभा समक्ष पेश भयो ।

**निर्णय नं. ३ : विधेयक टेवुल सम्बन्धमा :**

उपमहानगरपालिकाको आर्थिक वर्ष २०७५/२०७६ को आर्थिक विधेयक, २०७५ र विनियोजन विधेयक, २०७५ सभाध्यक्षको अनुमतीले उपप्रमुख श्री मञ्‍जु भण्डारी सुवेदीले सभामा संक्षिप्त मन्तव्य सहित टेवुल गर्नु भयो ।

**निर्णय नं. ४ : स्वास्थ्य लाभको कामना :**

वडा नं. ८ का वडा अध्यक्ष श्री रुद्रबहादुर लिम्वु र वडा नं. १२ का वडा अध्यक्ष श्री टंक बहादुर राई अस्वस्थ्य भई उपचाररत् रहनु भएको हुंदा उहाँहरुको शिघ्र स्वास्थ्य लाभको कामना गरियो ।

**निर्णय नं. ५ : सभा स्थगन सम्बन्धमा :**

उपमहानगरपालिकाको तेश्रो नगर सभाको अर्को वैठक मिति २०७५ आषाढ ११, सोमबार, विहान ८:०० वस्ने गरी आजको सभाको वैठक स्थगन गरियो ।

**दोश्रो दिनको निर्णयहरु**

**धरान उपमहानगरपालिका**

तेस्रो नगर सभा

 २०७५ आषाढ १1, विहान 8:00

धरान उमहानगरपालिकाको नगर सभाको तेश्रो अधिवेशनको दोस्रो वैठक नगर प्रमुख श्री तारा सुव्वाको अध्यक्षतामा माथि उल्लेखित नगर सभा सदस्यहरुको उपस्थितिमा वसि देहाय बमोजिमको निर्णयहरु गरियो ।

**निर्णय नं. १ : अर्थ सम्बन्धी विधेयकमा संयुक्त छलफल :**

सभामा टेवल भई सकेको आर्थिक विधेयक, 2075 र विनियोजन विधेयक, 2075 माथि प्रदेश सरकार, प्रदेश नं. 1 को गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 33 को उपदफा ११ बमोजिम दुवै विधेयक उपर एकै पटक छलफल गराउन राखिएको प्रस्ताव सभाबाट स्वीकृत गरियो । सो स्वीकृती वमोजिम तपसिल बमोजिमका सदस्यहरु छलफलमा सहभागि हुनु भयो :

**तपिसल**

1. श्री धन बहादुर राई, धरान 4
2. श्री ज्ञानेन्द्र वस्नेत, धरान १5
3. श्री सम्शेर वर्देवा, धरान 10
4. श्री कर्ण बहादुर तामाङ, धरान 20
5. श्री उषा सुव्वा, धरान ३
6. श्री युवा विष्ट, धरान 17 र
7. श्री विकास कुमार वनेपाली, धरान 3 ।

**निर्णय नं. 2 : छलफलमा उठेका प्रश्नको जवाफ :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 11 (५) बमोजिम अध्यक्षको अनुमतीले उपप्रमुख श्री मञ्‍जु भण्डारी सुवेदीले प्रश्नहरुको जवाफ दिनु भयो ।

**निर्णय नं. 3 : बार्षिक वजेट, नीति तथा कार्यक्रम सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 33 को उपदफा ११ बमोजिम सभामा प्रस्तुत बार्षिक वजेट, नीति तथा कार्यक्रममा कुनै संशोधन प्रस्ताव पेश हुन नआएकोले ध्वनी मतले पारीत गरियो :

**निर्णय नं. 4 : बार्षिक वजेट, नीति तथा कार्यक्रम र आर्थिक विधेयक पारित सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 33 को उपदफा ११ बमोजिम सभामा प्रस्तुत आर्थिक विधेयक, 2075 मा कुनै संशोधन प्रस्ताव पेश हुन नआएकोले देहायका खण्डहरु छुट्टाछुट्टै स्वीकृतार्थ सभामा पेश हुँदा ध्वनी मतले पारीत गरियो :

 **आर्थिक विधेयकका खण्डहरु**

क) प्रस्तावना र विधेयकको नाम : आर्थिक विधेयक, 2075

ख) लागु हुने मिति : 2075/4/1

ग) दफा संख्या : 1 देखि 24 सम्म

घ) अनुसूची संख्या : 1 देखि 32 सम्म

**निर्णय नं. 5 : विनियोजन विधेयक पारित सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 33 को उपदफा ११ बमोजिम सभामा प्रस्तुत विनियोजन विधेयक, 2075 मा कुनै संशोधन प्रस्ताव पेश हुन नआएकोले देहायका खण्डहरु छुट्टाछुट्टै स्वीकृतार्थ सभामा पेश हुँदा ध्वनी मतले पारीत गरियो :

 **विनियोजन विधेयकका खण्डहरु**

क) प्रस्तावना र विधेयकको नाम : विनियोजन विधेयक, 2075

ख) लागु हुने मिति : 2075/4/1

ग) दफा संख्या : 1 देखि 3 सम्म

घ) अनुसूची संख्या : 1

**निर्णय नं. 6 : शिक्षा विधेयक टेवुल र छलफल सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 27 बमोजिम धरान उपमहानगरपालिकाको शिक्षा विधेयक, २०७५ सभाध्यक्षको अनुमतीले उपप्रमुख श्री मञ्‍जु भण्डारी सुवेदीले सभामा टेवुल गर्नु भई सभामा छलफल गरियो ।

**निर्णय नं. 7 : शिक्षा विधेयक पारित सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 27 बमोजिम धरान उपमहानगरपालिकाको शिक्षा विधेयक, २०७५ उपर कुनै प्रश्न नउठेको हुँदा शिक्षा विधेयक, 2075 ध्वनी मतले पारीत गरियो ।

**निर्णय नं. 8 : धरान उपमहानगरपिलकाको प्रशासकीय कार्यविधि (नियमित गर्ने) विधेयक, २०७५ (पहिलो संशोधन) टेवुल र छलफल सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 27 बमोजिम धरान उपमहानगरपालिकाको प्रशासकीय कार्यविधि (नियमित गर्ने) विधेयक, २०७५ (पहिलो संशोधन) सभाध्यक्षको अनुमतीले उपप्रमुख श्री मञ्‍जु भण्डारी सुवेदीले सभामा टेवुल गर्नु भई सभामा छलफल गरियो ।

**निर्णय नं. 9 : धरान उपमहानगरपिलकाको प्रशासकीय कार्यविधि (नियमित गर्ने) विधेयक, २०७५ (पहिलो संशोधन) पारित सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 27 बमोजिम धरान उपमहानगरपालिकाको प्रशासकीय कार्यविधि (नियमित गर्ने) विधेयक, २०७५ (पहिलो संशोधन) उपर कुनै प्रश्न नउठेको हुँदा ध्वनी मतले शक्षा विधेयक, 2075 ध्वनी मतले पारीत गरियो ।

**निर्णय नं. १0 : न्यायिक समितिको प्रतिवेदन :**

न्यायिक समितको वार्षिक प्रतिवेदन सभाध्क्षको अनुमतीले सभामा प्रस्तुत गरियो । प्रस्तुत भएका न्यायिक समितिका सुझाव क्रमश: कार्यान्वयन हुने गरी प्रतिवेदन ध्वनी मतले पारित गरियो ।

**निर्णय नं. १1 : संयुक्त समिति गठन सम्बन्धमा :**

स्थानीय सरकार सञ्‍चालन ऐन, 2074 बमोजिम दुई वा दुई भन्दा स्थानिय तहको क्षेत्राधिकाभित्र परेका ऐनमा उल्लेखित विषयहरुलाई कार्यन्वयन गर्न संयुक्त समिति गठन गर्न नगर कार्यपालिकालाई अधिकार प्रदान गरीयो।

**निर्णय नं. १2 : विषयगत समिति गठन सम्बन्धमा :**

प्रदेश सरकार, प्रदेश नं. 1, गाँउ तथा नगर सभा सञ्चालनको लागि व्यवस्था गर्न बनेको ऐन, 2075 को दफा 36 बमोजिम जनताप्रति उत्तरदायी बनाउन र कार्यपालिकाको काम कारवाहीको निरन्तर निगरानी गर्न नगर सभाबाट तपसिल बमोजम गठन गरियो । समितिको कार्यविधि नगर कार्यपालिकाले निर्धारण गरे बमोजिम हुनेछ।

|  |  |  |
| --- | --- | --- |
| **समितिको नाम** | **नाम**  | **पद** |
| 1. अर्थ तथा सार्वजनिक लेखा समिति
 | श्री नरेशकुमार इवारमश्री ब्रमज्ञ भट्टराईश्री युवराज विष्टश्री शरदरत्‍न पार्थिवश्री पद्‍मा सुव्वा | संयोजकसदस्यसदस्यसदस्यसदस्य |

**निर्णय नं. 13 : निर्णय अनुमोदन सम्बन्धमा :**

मिति 2075 वैशाख २६ गते देखि हालसम्म नगर कार्यपालिकाको वैठक तथा उपमहानगरपालिका कार्यालयबाट भएका निर्णयहरु अनुमोदन गर्ने निर्णय गरियो ।

**निर्णय नं. 14 : सुन्य समयमा उठेका जिज्ञाशा सम्बन्धमा :**

सुन्य समयमा जम्मा 10 जना नगर सभा सदस्यहरुले समय सान्दर्भिक आ-आफ्नो धारणाहरु राख्नु भयो र यस सम्बन्धमा उप प्रमुख श्री मञ्‍जु भण्डारी सुवेदीले जवाफ दिनु भयो ।

**निर्णय नं. १5 : सभा समापन सम्बन्धमा :**

धरान उपममहानगरपालिकाको तेश्रो नगर सभा आज मिति २०७५ आषाढ ११, सोमवार अपरान्ह 2:30 वजे सभाध्यक्षबाट धन्यवाद सहित समापन गरियो ।